Diari Oficial de la Generalitat Valenciana


Sumari del DOGV 8414, del 31-10-2018 (2018/10515)

DECRET 187/2018, de 19 d'octubre, del Consell, pel qual es crea l'Escola d'Educació Infantil de primer cicle Maestro Enrique, a San Miguel de Salinas.
------------------------------------------------------------------------------------------------------------------------------------------------------

### Dades del document

Número de DOGV
:   8414

Data del DOGV
:   31-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10553


Data del document
:   19-10-2018

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 187/2018, de 19 d'octubre, del Consell, pel qual es crea l'Escola d'Educació Infantil de primer cicle Maestro Enrique, a San Miguel de Salinas. [2018/10843]  
L'Ajuntament de San Miguel de Salinas, en la sessió plenària celebrada el 26 de març de 2018, ha acordat posar a la disposició de la Conselleria d'Educació, Investigació, Cultura i Esport el solar i l'edifici escolar de la seua propietat situat al carrer Galant Delgado, número 32, de la localitat, per a la instal·lació d'una escola d'Educació Infantil de primer cicle.  
L'edifici escolar compleix els requisits establits en el Decret 2/2009, del Consell, pel qual s'estableixen els requisits mínims que han de complir els centres que imparteixen primer cicle d'Educació Infantil, segons acredita l'informe emés per la unitat tècnica.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. En l'article 4 del reglament orgànic i funcional de les escoles d'Educació Infantil i els col·legis d'Educació Primària, aprovat pel Decret 233/1997, de 2 de setembre, del Govern Valencià, s'estableix que aquests centres tindran la denominació específica que determine la conselleria competent en educació, després de consultat el consell escolar municipal o, si no n'hi ha, el ple de l'ajuntament corresponent. L'Ajuntament de San Miguel de Salinas, en la sessió plenària celebrada el 25 de gener de 2018, va aprovar sol·licitar que s'assignara al nou centre escolar la denominació específica de Maestro Enrique.  
  
Per això, de conformitat amb el que estableixen l'article 17 de la Llei orgànica 8/1985, de 3 de juliol, reguladora del dret a l'educació, i la Llei orgànica 2/2006, de 3 de maig, d'educació, i a proposta del conseller d'Educació, Investigació, Cultura i Esport, prèvia deliberació del Consell en la reunió del 19 d'octubre de 2018,  
  
  
  
DECRETE  
  
Article únic. Creació del centre  
Es crea el següent centre docent:  
Província: Alacant  
Localitat: San Miguel de Salinas  
Denominació: Escola d'Educació Infantil Maestro Enrique  
Titular: Generalitat  
Codi: 59312818  
Domicili: c/ Galant Delgado, núm. 32  
Composició: 3 unitats d'Educació Infantil de primer cicle  
Capacitat: 40 places escolars.  
  
  
DISPOSICIONS ADDICIONALS  
  
Primera. Inici d'activitats  
1. El centre nou inicia les seues activitats en el curs escolar 2018-2019.  
2. En aquest curs escolar el centre ofereix tres unitats d'Educació Infantil de primer cicle.  
  
Segona. Dotació  
El centre ha de comptar amb 1 mestre o mestra d'Educació infantil i 4 educadors o educadores d'escola infantil.  
  
Tercera. Inscripció  
El que estableix aquest decret s'inscriurà en el Registre de Centres Docents de la Comunitat Valenciana.  
  
  
  
DISPOSICIONS FINALS  
  
Primera. Desplegament  
Es faculta la conselleria competent en matèria d'educació perquè adopte les mesures que siguen necessàries per a complir i desplegar el que estableix aquest decret, així com per a modificar, si cal, el domicili, la denominació i la configuració del centre.  
  
Segona. Entrada en vigor  
Aquest decret es publicarà en el Diari Oficial de la Generalitat Valenciana i produirà efectes des del dia de la publicació.  
  
València, 19 d'octubre de 2018  
  
El president de la Generalitat,  
XIMO PUIG I FERRER  
  
El conseller d'Educació, Investigació,  
Cultura i Esport,  
VICENT MARZÀ IBÁÑEZ